**Microsoft Word** je textový procesor od firmy Microsoft, ktorý je súčasťou kancelárskeho balíka Microsoft Office.

OTEEC
-----

Jeho prvú verziu vytvoril v roku 1983 programátor Richard Brodie pre spoločnosť IBM (táto verzia bežala pod operačným systémom DOS). Nasledovala okrem iného verzia pre Macintosh (1984) a roku 1989 bol vytvorený prvý Word bežiaci pod OS Microsoft Windows.

DOS verzia (Word 3.00) si veľkú obľubu nezískala. Verzia pre Macintosh (Word 3.01), ktorá už neobsahovala toľko chýb, bola úspešnejšia. Bol to prvý textový editor, ktorý bol schopný zobraziť na obrazovke *kurzívu* a **tučné písmo**, čo však nestačilo na to, aby sa dostatočne veľa firiem rozhodlo vymeniť konkurenčné programy, napríklad WordPerfect, za Word.

Prvá verzia pre Windows 3.0 vznikla roku 1989 pod názvom Word 1.0. Tím Word zvíťazil nad WordPerfektom, ktorý verziu pre Windows nemal. Verzia Word 2.0 potom jeho pozíciu len upevnila.

Dnešná verzia tohto programu vie už oveľa viac než len spracovávať text; okrem iného v nich možno do dokumentov vkladať obrázky, tabuľky a grafy a pomocou panelu nástrojov Kreslenie možno vytvárať jednoduché grafické útvary. Makrá (napr. v jazyku Visual Basic) umožňujú automatizovať prácu (no prinášajú určité bezpečnostné r

Súčasný Tibor
-------------

Dnešnému trhu Microsoft Word jednoznačne dominuje a formát súborov s príponou **.doc** sa stal de facto štandardom, ktorý musí podporovať aj konkurenčné programy, ak chcú uspieť. V tom im ale do značnej miery bráni uzavretosť tohto formátu (jeho špecifikácie sú známe len Microsoftu); napriek tomu že podpora v konkurenčných programoch existuje, nie je celkom spoľahlivá. V dôsledku toho je tak tvorený tlak na zákazníkov, aby si kúpili MS Office, aj keď by im inak mohli úplne vyhovovať alternatívne kancelárske balíky (napr. OpenOffice)[chýba zdroj]. Zlepšenie tohto stavu sa očakáva s rozšírením otvorených formátov ODF a Office Open XML[chýba zdroj].

Verzie pre Windows
------------------

| Rok vydania | Verzia | Poznámka |
| --- | --- | --- |
| 1989 | Word 1 pre Windows |  |
| 1991 | Word 2 pre Windows |  |
| 1993 | Word 6 pre Windows | 6 preto, aby číslovanie zodpovedalo vtedajším verziám WordPerfectu aj verziám Wordu pre DOS. |
| 1995 | Word 95 | Známy aj ako Word 7. |
| 1997 | Word 97 |  |
| 1999 | Word 2000 |  |
| 2001 | Word 2002/XP |  |
| 2003 | Word 2003 |  |
| 2006 | Word 2007 | Obsahuje podporu pre nový formát Office Open XML, no nejde ešte o verziu OOXML zodpovedajúcu norme ISO, tá je plánovaná až v ďalšej verzii. |
| 2010 | Word 2010 |  |
| 2013 | Word 2013 |
| 2016 | Word 2016 |  |
| 2019 | Word 2019 |  |
| 2021 | Word 2021 | Podpora formátu OpenDocument (ODF) 1.3 |

Externé odkazy
--------------

* Domovská stránka Microsoft Word (po anglicky)
* Blog produktového tímu Microsoft Office Word (po anglicky)

| * z
* d
* u
Microsoft Office |
| --- |
| Desktopové produkty | 
* Access
* Excel
* OneNote
* Outlook
* PowerPoint
* Project
* Publisher
* Skype for Business
* Teams
* Visio
* Word

 |  |
| Serverové produkty | 
* Skype for Business Server
* Project Server
* SharePoint

 |
| Ukončené produkty | 
* Entourage
* FrontPage
* Groove
* InfoPath
* InterConnect
* Live Meeting
* Mail
* MapPoint
* Office Assistant
* Office Live
* PhotoDraw
* SharePoint Designer
* Schedule+
* Vizact

 |


1. ↑   *Čo je nové vo Worde 2021 pre Windows* [online]. support.microsoft.com, [cit. 2022-08-20]. Dostupné online.